નીલને હવે એક જીવનસંગીની મળી ગઈ હતી. તેણે પોતાના માતા-પિતાને સુખી કરવાના સપના વિશે ગ્રીષ્માને જણાવી દીધું હતું ને ગ્રીષ્માએ પણ તેને સાથ આપવાનું વચન આપ્યું હતું. બંને અમેરિકામાં સખત મહેનત કરતા અને રૂપિયા બચાવતા. થોડા સમય પછી ગ્રીષ્માને સારા દિવસો રહ્યા અને ધ્રુવનો જન્મ થયો. નાનકડા ધ્રુવને ભારતમાં મૂકી નીલ અને ગ્રીષ્મા ફરી રૂપિયા કમાવાની દોડમાં સામેલ થઈ ગયા. વર્ષે બે વર્ષે દસેક દિવસ માટે બંને વારાફરતી ભારત આવી જતા હતા. તેમણે નક્કી કર્યું હતું કે પાંત્રીસ વર્ષની ઉમર સુધી સખત મહેનત કરી રૂપિયા કમાઈને કાયમ માટે ભારત પાછા ફરી જવું. ત્યાં સુધીમાં ધ્રુવ શાળાએ જતો થઈ જાય અને તે બંને તેના અભ્યાસ પાછળ ધ્યાન આપી શકે. ધ્રુવને એ લોકો ભારતીય સંસ્કૃતિ વચ્ચે જ ઉછેરવા માગતા હતા. આજે નીલનો ફોન આવ્યો….